section_heading: Opis
paragraph_text: Mirodije se dodaju jelu radi boljeg okusa i mirisa. Svojim mirisom oplemenjuju jela, a bojom ih uljepšavaju. Jela začinjena mirodijama djeluju povoljno probavu i povećavaju apetit. Uporaba mirodija u kulinarstvu vrlo je velika. Mirodije se rabe pri pripremi hladnih i toplih predjela, juha, umaka, mesnih jela, variva, salata i slatkih jela. U nekim nacionalnim kuhinjama mirodije imaju osobitu ulogu, npr. paprika u mađarskoj kuhinji, muškatni oraščić i metvica u engleskoj kuhinji, ljuti začini u indijskoj, indonezijskoj, meksičkoj i španjolskoj kuhinji. Francuska kuhinja poznata je po uprabi raznih kombinacija mirodija. Mirodije nemaju u sebi otrovnih supstanca, ali nemaju ni hranjivih tvari.